Nej, heste har ingen ambitioner. Faktisk har hans hesteliv jo et formål, som består i at holde din lille hesteflok komplet.  Jeg tror ikke, han selv beder om mere, men mit tilbud om sommerferie står stadig ved magt. Han kan komme, når han har lyst, men kommer først rigtigt i arbejde fra maj, og hvem ved måske min far (som selv havde fjordheste som barn) forelsker sig, så han ikke vil af med ham igen?  Jeg har plaget min mand nu siden 1. gang jeg læste tråden om at få lov at købe ham, og jeg har arbejdet hårdt på at få ham solgt via facebook. Ingen af delene er lykkes endnu, men manden har dog givet lov til, at han må komme på ferie  Er det ikke underligt, som nogle dyr går lige ind, selvom man ikke kender dem (Jeg undres) Lige meget hvad du vælger, der skal ske med din lille fyr, så kommer han til at opfylde et formål som en eller andens bedste ven, om det er hans foldkammerats, om det er en eller anden lille piges eller om det er min fars.
For han er godt nok dejlig! Jeg har da også mest lyst til at beholde ham, men jeg har nu engang en for meget. Det betyder meget om der er 3 eller 4 ift. foder, smed, strøelse og mødding. Han bliver altså tyk om sommeren og det generer mig at han skal på jordfold og skånekost, frem for at kunne nyde flere timer på græs hvis han fik sin motion. Jeg er på vej ind i en tid hvor vi snakker børn osv, og jeg tænker også på hvilken form for hestehold jeg ønsker til den tid. Måske en fjordhest er lige den type hest jeg ønsker når først vi når så langt og ikke 2 dressurheste som jeg har nu. Det ville være logisk at sælge en af dem og i stedet fokusere på Philip noget mere... Men nu har jeg endelig fået en hest igen med ordentlig potentiale og som jeg kan komme langt med, men pga. forkert ridning af tidligere ejer er der laaaang vej endnu. Min anden dressurhest er en keeper til enhver tid, han var været min fra han var plag. Hmm.... kan godt være jeg bare skal låne ham ud som turhest denne sommer og så må jeg se hvad mit hjerte fortæller mig. For Bowie kommer godt nok til at savne ham... Jeg har en dejlig kæreste som holder fast ved at når vi er ovre børnetid så må jeg bruge en røvfuld penge på en god stævnehest. Om det er behovet til den tid vides ikke, men der er mange af dem til mit mål (c-stævner). Men det er svært at finde heste som Philip. En man kan stole på, der er uproblematisk og som jeg ville kunne ride altid, alle steder... Tænke tænke tænke...
...hvad du evt. låner ham ud til. Hvis det da bliver løsningen? En fjordhest er meget nem at ride i smadder. Det er en rigtig, rigtig stærk hest, som helst ikke skal rides "død". I mente har min søster faktisk haft lånt min hoppe under sin graviditet. Netop fordi den er så "sikker" og nem, at hun uden større bekymringer kunne ride ud. (Hendes sidste hest red hun op til MB på C-plan, så normalt ville hun ikke vælge en hest som min - den kan simpelthen ikke indfri ambitionerne.)
Det er ikke umuligt det der med udlån til folk der skal ride ham til. Det er lykkedes for mig her i dec-jan med min skønne 3 års varmblodshoppe som jeg kun havde været oppe at skridte på i foråret. Jeg har dog lavet kontrakten på et 2 års-udlån så de får fornøjelse af hesten udover tilridningen og oplæringen. Hun henv sig den 3 dec og pga jeg først skulle afsted med hendes mor ventede hun - meget spændt - på hende fremtil d 3 jan. Hun er 40 km herfra og vi kommer jævnligt forbi byen så jeg kan selvfølgelig besøge hende når jeg vil. Fik en besked i går om at nu havde hun været oppe på hende og hun er utrolig glad for hende - så opgiv ikke håbet men sæt ham evt til udlån flere steder. Min var til udlån på g&g og hg, men jeg har faktisk ikke spurgt hvilken en af dem hun havde set hende på
Du har så ret i at man lige pludseligt kan befinde sig i en situation, hvor en hest som Philip er LIGE det, man står og skal bruge. Da min store dressurhest kom hjem til min søster som skridt i skoven hest, fik jeg hendes pony i stedet, som skulle tilrides ordentligt og så sælges. Men hun er simpelthen så lærenem og god i sit hoved, at jeg kom mere og mere i tvivl om, om jeg ville af med hende. Hun er kun 3 år og 146 cm, men min 4 årige søn skridter rundt på hende i longen. Hun starter, når han siger hyp hyp, og hun stopper når han løfter i tøjlen. Hun er den perfekte familiepony, og jeg har nu valgt at skyde en hvid pil efter drømmen om en ny dressurhest, da jeg ALDRIG igen finder en så god allroundpony som hende, som vi alle kan bruge til noget. Det er aldrig nemt med det hestehold, fordi man lige pludselig har fået for mange, men man kan ikke undvære nogen af dem. 
Det ér hamrende svært....!! I min verden betyder flokken rigtig meget. Jeg er mor og får ikke redet det vilde mere og det betyder meget for mig, at mine heste trives i flokken. Har selv en fjord som ridehest og det, at jeg kan tage ham når jeg har lyst, tid og overskud betyder alt - han bliver ikke særlig varm og han er sikker. I min verden hedder en hesteflok, 2, 4 eller derover. 3 er et ulige antal og der vil altid være en der er lidt ude på et sidespor... Ligeledes danner heste nogle dybe venskaber som jeg personligt respektere meget højt. Det gjorde jeg egentlig ikke tidligere, men efter at have stået med en hest med spisevægring og depression over salget af dens bedste ven...ja så har jeg lært lektien  Han har aldrig siden fundet en nær ven...og han er stadig hos mig. Nogle gange går det også mig på, at mine heste ikke bliver brugt så meget som jeg synes de skulle - men de hygger sig og jeg vil hellere, at de kan bibeholde deres venskaber og trygge base end rykke dem op med rod, fordi jeg har ambitioner på deres vegne. Har selv overvejet at udlåne min fjord - men er det hans eller mit ønske, at flytte og blive brugt.....og med risiko for, at han bliver snotforvirret over en anden rytters signaler og måske får ødelagt den grundridning der allerede er lagt i ham. Det kan godt være jeg senere kunne få en lækker og velredet dreng hjem, men det kan også ske, at jeg får en dreng hjem som ikke længere reagere med en sytråd på tøjlen, som måske tager biddet og som måske tilmed slet ikke glædes over ridningen mere.... Næææ han må vist nøjes med lidt hyggeridning i ny og næ og så nyde livet i sin vante flok.
hvor er han da skøn at se på håber da du finder et godt hjem til ham, kender godt føelsen har selv en irish cob som tilsydenladene er umulig at komme af med så nu overvejer jeg også så drastisk at udlåne hende men syndes det er rigtigt svært at finde en til hende, hun er nemlig også kun redet i skridt og trav hilsen anja
Jeg er lidt i lignende situation. Jeg har dog ikke så fin en hest. Men jeg prøver også at komme af med min på en forsvarlig måde. Men hvilken? I mit tilfælde er det så også af økonomiske årsager og at jeg skal gå stille med dørene da nogle har ondt i røven over det. Det mest behage for en er at aflive eller beholde hvis man kan. Det er bare ikke det letteste. Særligt ikke med unge dyr. Jeg kan heller ikke forstå hvorfor der ikke er nogen, som ville give 10.000 for ham. fjordheste er der mange mindre piger der gerne vil have. Det er også en fin familiehest. Hvis du sender ham i ridning for nogle få tusind, så tror jeg sagtens du kan få pengene mere end en gang igen.